Reunió extraordinària del Consell de Govern del Consorci Institut d’Estudis Regionals i Metropolitans de Barcelona (IERMB), a celebrar el dia **26 de maig de 2022, a les 12:35 hores,** mitjançant videoconferència,

**ORDRE DEL DIA**

**CONSELL DE GOVERN 2/22**

1.- Aprovar, si escau, l’acta de la reunió anterior del Consell de Govern, celebrada el dia 23 de març de 2022.

1. **DESPATX D’OFICI**
2. **PROPOSTES D’ACORD**

2.- Aprovar, si escau, els Comptes Anuals 2021 del Consorci IERMB.

Aprovar els Comptes Anuals del Consorci corresponents a l’exercici 2021, segons estableix l’article 212 del RD 2/2004 del Text Refós de la Llei Reguladora de les Hisendes Locals, i una vegada realitzada l’auditoria d’aquests.

A partir d’aquest acord, els comptes anuals de l’IERMB s’integraran en el Compte General 2021 de l’AMB, el qual passarà a ser informat per la seva Comissió Especial de Comptes, sent també l’AMB qui es farà càrrec de la informació pública i l’aprovació final requerides, abans de la transferència de la informació corresponent a la Sindicatura de Comptes.

3.- Donar conformitat a la proposta de revisió de la denominació del Consorci IERMB, supeditada a la corresponent modificació d’Estatuts.

Revisar el nom i la imatge corporativa del Consorci és clau per tal de millorar la seva visibilitat i la de la seva activitat de servei, posicionant l’institut i posant en valor la seva aportació de cara a les institucions que li donen suport, a les entitats amb qui es relaciona i a la societat en general, com a referent en cadascuna de les àrees i temàtiques que desenvolupa. Per aconseguir-ho, i com a primer pas, es planteja una revisió del seu nom, en pro d’una identitat més sòlida, alhora que més clara, senzilla, propera i accessible. A partir de la conformitat a la proposta, supeditada a l’aprovació futura de la corresponent modificació d’Estatuts, es desenvoluparan altres aspectes associats a la identitat i la imatge corporativa.

1. **INFORMACIÓ**
2. **TORN OBERT DE PARAULES**